དེ་ནས་སངས་རྒྱས་པའི་ཆོས་དང༌།རྗེན་ཕྱོགས་ཀྱི་གོས་ཅན་ནམ་གཅེར་བུ་བའི་ཆོས་བརྒྱུད།དེ་དང་དེ་འདྲའི་ཆོས་ལུགས་མང་པོ་ཞིག་རྒྱ་གར་རང་གི་ནང་དུ་བྱུང་ཡོད་རེད།དེ་བཞིན་འཛམ་གླིང་ས་ཆ་གཞན་ལ་འཇིའུ་ཆོས།ཡེ་ཤུའི་ཆོས།ཁ་ཆེའི་ཆོས།པར་སིའི་ཆོས་ཛོ་ར་ཛོ་དྷན་ཟེར་བ་དེ་འདྲའི་ཆོས་བརྒྱུད་མང་པོ་ཞིག་ལ་རང་རང་གི་ལྟ་གྲུབ་ཡོད་བསྡད་པ་ཞིག་རེད།དེར་བརྟེན་ལྟ་གྲུབ་ཡོད་པའི་ཆོས་བརྒྱུད་དང་ལྟ་གྲུབ་མེད་པའི་ཆོས་བརྒྱུད་རིགས་གཉིས་ཡོད་རེད།ལྟ་གྲུབ་མེད་པའི་རིགས་དེ་ཚོ་ཕལ་ཆེར་ག་ལེར་འགག་འགྲོ་ཡི་ཡོད་པ་རེད།ལྟ་གྲུབ་ཡོད་མཁན་དེ་ཚོའི་གཞི་བརླིང་བ་ཡོད་རེད།ད་ལྟའི་དུས་ཚོད་འདིར་ཕྱི་དངོས་པོའི་ཡར་རྒྱས་ཞེ་དྲག་ཕྱིན་བསྡད་ཡོད་རེད།ས་ཁུག་ལུང་ཁུག་ཁ་ཤས་ལ་ལོ་བརྒྱ་ཕྲག་མང་པོའི་སྔོན་ལྟ་བུ་ཁ་ཤས་ཡོད་རེད་མ་གཏོགས་སྤྱི་ཡོངས་ནས་འགྱུར་བ་ཞེ་དྲག་ཕྱིན་ཡོད་རེད།ལྷག་པར་དུ་ཚན་རིག་འཕྲུལ་ཆས་དེ་དག་དར་བའི་རྗེས་སུ་འཛམ་བུ་གླིང་ལ་འགྱུར་བ་ཞེ་དྲག་ཕྱིན་ཡོད་པ་རེད།